Milleks oli  3210. Sain selle siis, kui 3310 just müüki tuli ja 3210 "ajalooks" muutus. Äkki oli ikka 2000. aasta või juba 1999 sügis? 3210 oli mul uuena soetatud ja kasutasin seda vast kaks aastat. Meeldib siiani ja on alles ka - paar korda olen kätte võtnud ja heldimusega vaadanud. 3310 faasi suutsin mina õnneks vahele jätta - see telefon oli küll kole. 3210 meeldis mulle sellepärast, et ta vist oli esimene ilma antennita telefon. Samuti sai seal ühe telefonihelina ise sisestada ja ühe omal valikul teenusepakkujalt  tellida (algusaegadel jagasid mõned netilehed neid lausa tasuta! suudate uskuda?). See telefon rändas edasi mu õele - esmalt arvasin selle asemele saavat mingi telefoni, mis vist oli mingi klapiga Alcatel. Hea kerge küll, aga paras sitanikerdis (pardon my french). Tollasele elukaaslasele ei meeldinud see ja lisaks tõmbas see mu SIM kaardilt hoolega hoitud sõnumid oma mällu ja SIM-ile neid enam tagasi ei saanud. Suur kaotus minusugusele harakale. Nõnda siis kasutas õde seda oletatavasti Alcateli kuni minu  3210 vabanes.